I 1833 fikk ladestedet grenser atskilt fra prestegården ved Sandar kirke. De nye grensene dekket det senere bysentrum og sto til en byutvidelse i 1889, som omfattet Grønli og deler av gårdene Hjertnes, Solvang, Pukkestad og Nedre Lunden foruten sentrale deler av prestegårdens mark opp til Peter Castbergs gate og Sandar kirkegård. Byutvidelsen doblet byens areal til 1,12 kvadratkilometer.